બંગલાની અંદર દોઢસો માણસોની મિટીંગ થઈ શકે એવો આલિશાન ડ્રોઈંગરૂમ હતો. એ રૂમ અને રસોડાની વચ્ચેની જગ્યામાં વિશાળ ડાઈનિંગ ટેબલ ગોઠવાયેલું હતું. એક સાથે ચોવીસ વ્યક્તિઓ સાથે બેસીને જમી શકે એવું સીસમનું આ ડાઈનિંગ ટેબલ પણ બંગલો બન્યો ત્યારે જ બનાવડાવવામાં આવેલું. કાળા સીસમના ટેબલના ચારેય ખૂણા પર સળંગ કિનારી પર હાથીદાંતનું કોતરકામ ખૂબ ઝીણવટથી કરવામાં આવેલું. બંગલામાં મહેમાનો આવે ત્યારે ચોવીસેય ખુરસી ગોઠવવામાં આવતી. બાકી, દસેક ખુરસીઓ જ કાયમ રહેતી હતી.